《题友人养素轩》
宋代·胡宏

少时情意在沧洲，壮岁还知学孔丘。
万事只嫌心有病，百年不作梦中游。
紫泥诏下人须在，黄卷人开我自收。
耻向红尘浪奔走，看云消尽意横秋。

作者简介：（1106—1162）宋建宁崇安人，字仁仲，号五峰。胡安国子。幼师杨时、侯仲良，而卒传其父之学。优游衡山下二十余年，张栻师事之。高宗绍兴中，以荫补官，不调。秦桧死，被召，以疾辞。有《知言》、《皇王大纪》、《五峰集》。